Congratulations

«Congratulations» er en britisk popsang fra 1968 som ble framført av Cliff Richard. Sangen var Storbritannias bidrag i Eurovision Song Contest 1968, der den endte på en andreplass – bare ett poeng bak vinneren «La, la, la» fra Spania. «Congratulations» er skrevet av Phil Coulter og Bill Martin. Selv om sangen ikke vant Eurovision, ble den likevel den klart største hiten i Europa dette året. «Congratulations» toppet singellistene i blant annet Storbritannia, Irland, Sverige, Nederland samt Spania som vant konkurransen dette året. Også i Norge gikk den britiske låten til topps og ble liggende på toppen av VG-lista i hele ni uker. Siden har sangen blitt en evergreen og er fremdeles en av de aller mest kjente fra Eurovision Song Contests historie. Under konkurransens jubileumsshow i 2005 ble «Congratulations» kåret til den åttende beste låten fra konkurransens første 50 år.

 Bakgrunn 
Sangen var en av seks låter som Cliff Richards framførte i den britiske finalen på BBC 1 den 5. mars 1968. Seerne kåret vinnersangen ved å stemme per postkort, og den suverene vinneren ble «Congratulations». Sangen fikk over  postkortstemmer, mens andreplassen bare fikk rundt . «Congratulations» ble dermed Storbritannias bidrag til Eurovision Song Contest 1968 på hjemmebane i Royal Albert Hall i London.

Cliff Richards spilte inn sangen i EMI Studios, bedre kjent som Abbey Road Studios, London, 3. februar 1968. Den ble utgitt på singlen Columbia DB8376 20. mars 1968. Produsent var Norrie Paramor.

Phil Coulter skrev opprinnelig «I Think I Love You», men var usikker på teksten og fikk med seg Bill Martin som endret den til «Congratulations». Det var også de to som skrev vinermelodien i Eurovision Song Contest 1967, «Puppet on a String».Nul Points...?! BBC Television, 1992 Sangen ble raskt populær i Storbritannia. 

 Eurovision Song Contest 
Foran den internasjonale finalen i London lørdag 6. april var «Congratulations» storfavoritt til å vinne hele konkurransen, så stor faktisk at den britiske pressen stilte spørsmålet: «Hvem vil komme på andreplass etter 'Congratulations'?». Under avstemningen ledet også «Congratulations», helt fram til Vest-Tyskland som nest siste land, ga Spanias «La, la, la» hele seks stemmer.O'Connor, John Kennedy: The Eurovision Song Contest – Official History. Carlton Books ISBN 978-1844429943 Dermed gikk Spania forbi og vant til slutt med ett poeng. «Congratulations» ble likevel den største hiten og toppet singellister over hele Europa – også i Spania som selv vant konkurransen.

«Congratulations» er fremdeles populær i dag. George Harrison-sangen «It's Johnny's Birthday» fra albumet All Things Must Pass er basert på «Congratulations». 

 Norske versjoner 
Arne Bendiksen og Juul Hansen har skrevet norske tekster. Hansens tekst var til ære for bryllupet mellom kronprins Harald og Sonja. I begge versjonene bærer den tittelen «Vi gratulerer». 

 Innspillinger 
 År Sangtittel Artist Tekstforfatter Platetype Platemerke og katalognummer1968«Vi gratulerer»Kirsti, Oddvar og Arne med Kjell Karlsens orkesterArne BendiksenSingelTriola TN 5101968«Vi gratulerer»Jens Book-Jenssen med Carsten Kloumans orkesterJuul HansenSingelColumbia 45GN 1806

 Listeplasseringer 
 Artist Sangtittel Liste Høyeste  plassering Uker på listenUker på topp Dato for listeplasseringCliff Richard«Congratulations» (Go-Set National Top 40)412–24. april 1968, Flandern (Ultratop)11446. april 1968, Vallonia (Ultratop)11936. april 1968 Danmark (Top 20)1123Uke 15 1968  Frankrike (IFOP)209–6. april 1968 (Irish Charts)110–6. april 1968 (Single Top 100)11126. april 1968  Norge (VG-lista)115  9 11. april 1968  (UK Singles Chart)113226. mars 1968 (SER)11541. mai 1968  (Schweizer Hitparade)212–16. april 1968  (Kvällstoppen)113 69. april 1968  Sør-Afrika (offisiell singelliste)410 –12. april 1968 (Deutsche Charts)36– 1. mai 1968  (Ö3 Austria Top 40)212–15. mai 1968Östen Warnerbring«Vi gratulerar»  (Kvällstoppen)137–14. mai 1968 Kirsti, Oddvar og Arne «Vi gratulerer»  Norge (VG-lista)312–9. mai 1968

 Referanser 



Kategori:Storbritannias bidrag til Eurovision Song Contest
Kategori:Sanger fra 1968

sv:Congratulations (sång)